Ubella bata' iyanaro ubella rikabbu pole ri labbu' bata'. Pabbereanna ubella bata' ri ana' baiccu' na tau matoae ku wettunna manre ele'. Rupa-rupanna ubella bata' engkana ro riaseng ubella bata' cenning na kapusu'. Pakkabburenna ubella bata' makkacoa. Mu' mappakuro, de'na maega kale pabburana pole ri taue. Maeganna ku ri karbohidrat sibawa vitamin A. Ubella bata'e naulle muto ri kabbu sarinna bata' ku risariki.

Pakkabbureng 
Ubella bata' rikabbu pole ri labbu' bata'. Iyaro labbu' bata' ri pakei appakantakki na pawaukki bata'e. Labbu' bata' rihasseleki pole ri wijinna bata' marakkoe mancaji bebbu'. Aro bebbu'e pole to ri lelureng. Ku mancaji ni bebbuk, aro wijie malomo ni ri wae'e.

Rupa-rupanna

Ubella bata' cenning 
Ubella bata' cenning rikabbu'ki na ritambai santang na susu encere'. Ku tellu mangko' rikabbusi tahana, riparallui ki bata' cenning, santang. susu encere', labbu' bata', aju cenning, raung pandang, pejje, na golla pasere'. Aro bata'e rua buanna. Santangnge seddi kaluku iarega lima ratu'na milli litere'. Nappa susu encere ruappulo ratu gerang tahana na golla pasere' siratiu' ruappulo lima tahana. Labbu' bata' tellu sinru' teng. Ku elo'ki ripappakei ripamolesi riolo sibawa susu encere'/ Aro aju cenningnge rua batang tahana na raung pandangnge tellu lappa tahana. Nappa pejje'e ceddi' mani dipabbereangngi.

Appakabburenna ubella bata; cenning ripakammulai ripoli bata'e mancaji rua. Seddi dialuski ri balendere, seddi ritaro. Nappa santang rinasu sibawa pejje, raung pandang, na aju cenning. Nappa rinasu sanggenna marede. Bata'e ripattama'ki sibawa susu encere' ri laleng ubellae nappa ripasicampuru maneng sanggenna marede. Ku maredeni, nappa ritambai labbu' bata' na ripasicampurussi sanggenna mancabi ubella makantala'.

Kapusu 
Kapusu' iyanaro ubella bata' pole ri Sulawesi Tenggara. Appakabburenna ricampurusi ubella bata' sibawa canggoreng macella.  Alusu kale ro paseddingenna. Bata' ripake'e abbu' kapusu' iana matoae nappa tane'na seddi kilogerang. Bata'e risicampursi santang makantala'e. Tahana iyanaro pitu ratu' limappulo cc. Nappa, ritambai ceddi' pejje. Pura ro, bata' ripaalusu. Carana rilampukki nappa ritambai wae sanggenna peca'. Nappa waena ritumpa. Aro santannna ripasicampuru'si nappa ri sicampurussi. Ri taro toni pejje sibawa passicampurusenna ri ubellae. Ku makantala'ni ubellae. pura ni appakabburenna.

Pabbereanna 
Pabbereanna ubella bata' ri ana' baiccu' na tau matoae ku wettunna manre ele'. Mancaji ki pasulle ubella berre'. Eddie ubellabata na pagatti' ki mannasue ri ele' essoe na manyameng to na anre ana' baiccu'e saba' de' materre'. Manyameng to na anre tau toae. Nappa eddie ubella bata masempo to.

Gisinna 
Aro isek pabburana ubella bata'e de'na maega. Ku maega aro karbohidrat na mani. Ubella bata' unnyi engka to vitamin A rilalenna riasengnge retinol. Mu pakkuro, ceddi mani. Itungenna 2 IU/g. Isek pabburana ubella bata' naulle muto ritambai sibawa raung kiloro'. Ku ritambai ki raung kiloro, magatti'ki matase' ubellae.  Aro pabburana raung kiloro naulle to patambaiki isek pabbura ri anak baiccu'e ku ceddi mani isek pabburana. Pada to pakkuro ri taue appajama'ang maega.

Pappakeanna

Pakabbureng sari bata' 
Ubella bata' cenning pole ri kabbu'e naulle to rikabbu' si mancaji sarina bata'. Aro ubella bata'e risari ki silong kaeng passari. Sara'na ku elo ri appakabbureng iyanaro ubella bata' engka tellu nappa ricampuru' seddi litere' wae. Nappa rinasusi sanggena ruappulo meni' na pellanna sanggenna 80–95ºC.

Owungenna